CELEX: 32005D0155
Language: hu
Date: 2005-02-18 00:00:00
Title: 2005/155/EK: A Bizottság határozata (2005. február 18.) az illetékes hatóság kijelölése és az egészségügyi bizonyítvány mintája tekintetében az Oroszországból származó halászati és akvakultúra-termékek behozatalára vonatkozó különleges feltételek megállapításáról szóló 97/102/EK határozat módosításáról (az értesítés a B(2005) 357. számú dokumentummal történt) (EGT vonatkozású szöveg)

24.2.2005   
            
            
               HU
            
            
               Az Európai Unió Hivatalos Lapja
            
            
               L 51/23
            
         A BIZOTTSÁG HATÁROZATA
   (2005. február 18.)
   az illetékes hatóság kijelölése és az egészségügyi bizonyítvány mintája tekintetében az Oroszországból származó halászati és akvakultúra-termékek behozatalára vonatkozó különleges feltételek megállapításáról szóló 97/102/EK határozat módosításáról
   (az értesítés a B(2005) 357. számú dokumentummal történt)
   (EGT vonatkozású szöveg)
   (2005/155/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a halászati termékek előállítására és forgalomba hozatalára vonatkozó egészségügyi feltételek megállapításáról szóló, 1991. július 22-i 91/493/EGK tanácsi irányelvre (1) és különösen annak 11. cikke (1) bekezdésére,
   mivel:
   
               (1)
            
            
               A 97/102/EK bizottsági határozat (2) szerint Oroszországban az „Orosz Föderáció Halászati Bizottsága” a halászati és akvakultúra-temékek 91/493/EGK irányelv követelményeinek való megfelelését ellenőrző és igazoló illetékes hatóság.
            
         
               (2)
            
            
               Az orosz közigazgatás átszervezését követően az „Orosz Föderáció Mezőgazdasági Minisztériuma” az illetékes hatóság. Ez az új hatóság alkalmas a hatályos jogszabályok alkalmazásának tényleges megállapítására.
            
         
               (3)
            
            
               A Mezőgazdasági Minisztérium intézkedett a halászati és akvakultúra-termékek egészségügyi ellenőrzéseinek és folyamatos megfigyelésének a 91/493/EGK irányelvnek megfelelő hivatalos biztosítékaira, valamint az ezen irányelvben előírt higiéniai követelmények teljesítésére vonatkozóan.
            
         
               (4)
            
            
               A 97/102/EK határozatot ennek megfelelően módosítani kell.
            
         
               (5)
            
            
               Az ebben a határozatban foglalt intézkedések összhangban vannak az Élelmiszerlánc és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 97/102/EK határozat a következőképpen módosul:
   
               1.
            
            
               Az 1. cikk helybe a következő lép:
               „1. cikk
               Ororszországban az »Orosz Föderáció Mezőgazdasági Minisztériuma« a »Halászati Termékminőségi és Termékbiztonsági Nemzeti Központtal« (Nemzeti Halminőség) együttműködve a halászati és akvakultúra-temékek 91/493/EGK irányelv követelményeinek való megfelelést ellenőrző és igazoló illetékes hatóság.”
            
         
               2.
            
            
               Az A. melléklet helyébe e határozat mellékletének szövege lép.
            
         2. cikk
   Ezt a határozatot 2005. június 24-től kell alkalmazni.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2005. február 18-án.
      
         
            a Bizottság részéről
         
         Markos KYPRIANOU
         
            a Bizottság tagja
         
      
   
   
      (1)  HL L 268., 1991.9.24., 15. o. A legutóbb a 806/2003/EK rendelettel (HL L 122., 2003.5.16., 1. o.) módosított irányelv.
   
      (2)  HL L 35., 1997.2.5., 23. o. A legutóbb a 2002/941/EK határozattal (HL L 325., 2002.11.30., 45. o.) módosított határozat.
   
      MELLÉKLET
      
         
            „A MELLÉKLET
            EGÉSZSÉGÜGYI BIZONYÍTVÁNY
            az Oroszországból származó és az Európai Közösségbe történő kivitelre szánt halászati termékekhez, a kéthéjú kagylók, tüskésbőrűek, zsákállatok, valamint tengeri haslábúak bármely formája kivételével